L 213/14 Den Europæiske Unions Tidende 18.8.2005 (Retsakter, hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 16. august 2005 om ændring af bilag XI til Rådets direktiv 2003/85/EF for så vidt angår nationale laboratorier i visse medlemsstater (meddelt under nummer K(2005) 3121) (EØS-relevant tekst) (2005/615/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2003/85/EF af 29. september 2003 om FEF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (), særlig artikel 67, stk. 2, og ud fra følgende betragtninger: (1) — Af sikkerhedshensyn er det vigtigt at holde listen over nationale laboratorier, som har tilladelse til at håndtere levende mund- og klovesygevirus, ajourført. (2) > De kompetente myndigheder i Danmark, Tyskland og Polen har officielt underrettet Kommissionen om ændringer vedrørende deres nationale referencelaborato- rier for mund- og klovesyge. (3) De kompetente myndigheder i Slovakiet har officielt underrettet Kommissionen om aftaler indgået i henhold til direktivets artikel 68, stk. 2. (4) — Af klarhedshensyn bør medlemsstaterne opstilles i række- følge efter deres ISO-landekode. ()) EUT L 306 af 22.11.2003, . 1. (5) — Det er nødvendigt at tilpasse listen over nationale labo- ratorier, som har tilladelse til at håndtere levende mund- og klovesygevirus, og at ændre del A i bilag XI til direktiv 2003/85/EF i overensstemmelse hermed. (6) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Listen i del A i bilag XI til direktiv 2003/85/EF over nationale laboratorier, som har tilladelse til at håndtere levende mund- og klovesygevirus, affattes som angivet i bilaget til denne beslut- ning. Artikel 2 Denne beslutning er rettet til medlemsstaterne. Udfærdiget i Bruxelles, den 16. august 2005. På Kommissionens vegne Markos KYPRIANOU Medlem af Kommissionen